Imtella' Frar 18, 2021 Rapport: Nigel Mifsud Il-Prim Ministru Robert Abela qal li f'Marzu l-awtoritajiet se jaġixxu b'kawtela. Semma fost oħrajn il-Festa ta' San Patrizju li hi ta' tħassib għall-awtoritajiet tas-saħħa u żied filwaqt li qed isir avvanz 'il quddiem, ma nistgħux nitilfu dak li rbaħna s'issa. Tkellem ukoll dwar is-suppliment tal-paga li jiskadi f'Marzu. Mistoqsi dwar storja li ġiet ppublikata fuq Lovin Malta, fejn qed jingħad li l-Prim Ministru se jippreżenta abbozz ta' liġi dwar ir-regolarizzazzjoni tal-użu responsabbli tal-kannabis f'Malta, Dr Abela kkonferma u qal li se jressaq white paper għall-konsultazzjoni pubblika. Qal li din tinkludi ż-żieda tal-ammont ta' kannabis li wieħed jista' jkollu fuqu u t-tkabbir tal-pjanta tal-kannabis f'ammonti żgħar.